बिहार बोर्ड

बिहार विद्यालय परीक्षा समीति (अंग्रेजी: Bihar School Examination Board या BSEB) जेकरा के आमतौर प बिहार बोर्ड के नाँव से जानल जाला, भारतीय राज्य बिहार के एगो बिधिक निकाय (सैट्यूटरी बॉडी) हवे जे बिहार सरकार के अधीन काम करे ला आ राज्य में माध्यमिक आ उत्तर-माध्यमिक स्तर पर इम्तिहान करावे ला। एह मुख इम्तिहानन के आलावे, ई बोर्ड अउरी कई किसिम के परीक्षा भी करावे ला जइसे कि शारीरिक शिक्षा में डिप्लोमा, शारीरिक शिक्षा में सर्टिफिकेट कोर्स, आ बिहार राज्य खाती टीचर एलिजिबिलिटी टेस्ट (बिहार टेट या बिहार टीईटी) नियर परीक्षा करावे के जिम्मेदारी भी एही संस्था के हवे।

बिहार बोर्ड के अस्थापना बिहार विद्यालय परीक्षा बोर्ड एक्ट - 1952 के खंड 3 के तहत भइल हवे। माध्यमिक (सेकेंडरी या हाईस्कूल) आ उत्तर-माध्यमिक (हायर-सेकेंडरी या इंटरमीडिएट) बिद्यालय सभ के परीक्षा, जे एह बोर्ड के मुख्य काम हवे, ई बोर्ड साल में दू बेर करावे ला - मुख्य परीक्षा फरवरी-मार्च में आ सप्लीमेंटरी परीक्षा अगस्त-सितंबर में।
बाहरी कड़ी
 ऑफिशियल वेबसाइट 

श्रेणी:बिहार में शिक्षा

 बिहार बोर्ड कक्षा 12वीं रिजल्ट 2025 को लेकर बड़ी अपडेट आ गई है .